## REFERAT

**af møde i Det Humanistiske Fakultets Samarbejdsudvalg**

**Til stede var:** Simon Møberg Torp

Jørgen Chr. Bang

Jesper Carlsen

Anne Jensen

Per Krogh Hansen

Steffen Nordahl Lund

Torben Spanget Christensen

Christian Ø. Heyde-Petersen

Martin Lund

Helle Lykke Nielsen

Gitte Rasmussen

Anne Traun Ulriksen

Søren Wind Eskildsen

**Fraværende med afbud var:** Simon Hedegaard

**Fra administrationen deltog:** Mads Funding

 Bettina Ibsen

**Dato:** 4. februar 2016

|  |
| --- |
|  |

Simon Møberg Torp bød velkommen til Søren Wind Eskildsen - nyt SU-medlem.

**Punkt 1: Godkendelse af referat af mødet 11. december 2015**

Punktet behandledes ikke.

**Punkt 2: Meddelelser**

Intet at bemærke.

**Punkt 3: Strategiske til- og fravalg**

Simon Møberg Torp orienterede:

Baggrunden for arbejdet med de strategiske til- og fravalg er regeringens finanslovsforslag og de deraf følgende besparelser. Direktionen har på baggrund af disse udsigter besluttet at lade udarbejde et katalog over strategiske til- og fravalg. Fravalgsforslagene beløber sig til 122 mio. kr. fuldt indfaset i 2019 for hele SDU (svarende til 24,9 mio. for Det Humanistiske Fakultet).

 Processen på Det Humanistiske Fakultet er forløbet som følger; dekanen har udsendt informationsmail

 til samtlige medarbejdere med oplysning om budgetbesparelsen og processen herfor, stormøder for alle medarbejdere er blevet afholdt (i Odense, Kolding, Sønderborg og Slagelse), temamøder (indenfor områderne Arbejdsmarked og beskæftigelse samt talent, Efter- og videreuddannelse, Fremtidens undervisning, Kvalitet, Eksterne finansieringskilder, Impact og Internationalisering) er blevet gennemført, TAP-møde er blevet afholdt og institutterne har - med inddragelse af Institutråd, Forskningsråd og sekretariater/TAB - iværksat foranstaltninger.

 Konkrete forslag til strategiske til- og fravalg er blevet indsendt til dekanen, der i samarbejde med

 institutlederkredsen har udarbejdet et samlet til- og fravalgskatalog, der består af tilvalg inden for områderne Efter- og videreuddannelse, Employabilitet, Forskning og BA/KA og forslag til fravalg gennem uddannelseseffektivisering og (10%-) besparelser på institutterne og i fakultetsadministration.

 Uddannelsesrådet og Akademisk råd er blevet hørt om kataloget.

Kataloget blev fremlagt og gennemgået på mødet.

Institutlederne fremlagde konsekvenser af besparelserne og besvarede spørgsmål fra SU.

Simon Møberg Torp udtalte, at kvalitet, bæredygtighed og relevans er nøgleord i tilvalgsforslagene, at bredden i uddannelsesporteføljen er bevaret, at der arbejdes for at nedbringelse af årsværk på institutterne primært imødegås via naturlig afgang samt begrænset brug af D-VIP, at konsekvensen af dimensioneringen/færre studerende også har effekt på omfanget af besparelserne, at den lette nedgang i antallet af ph.d.-ansættelser evt. kan afhjælpes via eksternt finansierede stipendier.

Mads Funding gennemgik forslag til en række administrative effektiviseringer og besparelser.

Jørgen Chr. Bang udtrykte tilfredshed med processen og med ledelsens tilgang, som har båret præg af medinddragelse, åbenhed og samarbejde og understregede, at kataloget er et forslagskatalog – ikke en konkret handleplan - og at der er god tid til de videre processer, som han opfordrede til håndteres i samme ånd. Desuden udtalte Jørgen Chr. Bang at tilvalg kan være medvirkende til at generere nye indtægter og dermed nedbringe evt. besparelser.

**Punkt 4: Eventuelt**

Intet at bemærke.

 Simon Møberg Torp Jørgen Chr. Bang

 Dekan Næstformand